CELEX: 52019PC0132
Language: ro
Date: 2019-03-12
Title: Propunere de REGULAMENT AL CONSILIULUI privind alocarea posibilităților de pescuit în temeiul protocolului la Acordul de parteneriat în domeniul pescuitului sustenabil dintre Uniunea Europeană și Republica Gambia

COMISIA EUROPEANĂ
            Bruxelles, 12.3.2019
            COM(2019) 132 final
            2019/0074(NLE)
            Propunere de
            REGULAMENT AL CONSILIULUI
            privind alocarea posibilităților de pescuit în temeiul protocolului la Acordul de parteneriat în domeniul pescuitului sustenabil dintre Uniunea Europeană și Republica Gambia
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               Pe baza directivelor de negociere pertinente, Comisia a purtat negocieri cu guvernul Republicii Gambia, în scopul încheierii unui nou acord de parteneriat în domeniul pescuitului sustenabil între Uniunea Europeană și Republica Gambia. În urma acestor negocieri, un nou acord și un nou protocol de punere în aplicare au fost parafate la 19 octombrie 2018. Noul acord abrogă și înlocuiește acordul existent; el acoperă o perioadă de șase ani de la data aplicării sale provizorii și poate fi reînnoit în mod tacit. Noul protocol acoperă o perioadă de șase ani de la data aplicării sale provizorii, stabilită la articolul 13, și anume data semnării de către părți.  
            
            
               Obiectivul principal al noului acord este de a furniza un cadru actualizat, care să țină seama de prioritățile politicii comune reformate în domeniul pescuitului și de dimensiunea externă a acesteia, în vederea realizării unui parteneriat strategic în domeniul pescuitului între Uniunea Europeană și Republica Gambia.
            
            
               Obiectivul protocolului este de a oferi posibilități de pescuit pentru navele Uniunii Europene în apele Republicii Gambia, ținând seama de evaluările științifice disponibile, în special de cele realizate de Comitetul pentru pescuit în zona central-estică a Atlanticului (CECAF), și respectând cele mai bune avize științifice disponibile, precum și recomandările Comisiei Internaționale pentru Conservarea Tonului din Oceanul Atlantic (ICCAT), în limitele surplusului disponibil. Comisia și-a bazat poziția, printre altele, pe rezultatele unei evaluări prospective privind oportunitatea încheierii unui nou acord și a unui nou protocol, realizată de experți externi. De asemenea, se urmărește obiectivul de a consolida cooperarea dintre Uniunea Europeană și Republica Gambia în scopul promovării unei politici sustenabile în domeniul pescuitului și a exploatării responsabile a resurselor piscicole în zona de pescuit a Republicii Gambia, în interesul ambelor părți.
            
            
               Protocolul prevede posibilități de pescuit pentru următoarele categorii:
            
            
               -
                     28 de nave de pescuit ton cu plasă-pungă;
            
            
               -
                     10 nave de pescuit cu platformă și paragate;
            
            
               -
                     3 traulere (pentru pescuitul de merluciu senegalez, specie demersală de adâncime).
            
            
               Aceste posibilități de pescuit ar trebui alocate între statele membre. 
            
            
               2.TEMEIUL JURIDIC, SUBSIDIARITATEA ȘI PROPORȚIONALITATEA
            
            
               •Temei juridic
            
            
               Temeiul juridic ales este articol 43 alineatul (3) din Tratatul privind funcționarea Uniunii Europene, conform căruia Consiliul, la propunerea Comisiei, adoptă măsuri privind repartizarea posibilităților de pescuit. 
            
            
               •Subsidiaritate (în cazul competențelor neexclusive) 
            
            
               Domeniul de politică vizat este o competență exclusivă.
            
            
               3.IMPLICAȚIILE BUGETARE
            
            
               Proiectul de regulament nu are implicații pentru bugetul Uniunii.
            
            
         
         
            
               4.ALTE ELEMENTE
            
            
               •Planurile de punere în aplicare și măsurile de monitorizare, evaluare și raportare
            
            
               Prezenta procedură este demarată în paralel cu procedurile legate de decizia Consiliului privind semnarea, în numele Uniunii, a Acordului de parteneriat în domeniul pescuitului sustenabil dintre Uniunea Europeană și Republica Gambia, precum și cu decizia Consiliului privind încheierea acestuia. Prezentul regulament trebuie să se aplice în momentul în care activitățile de pescuit devin posibile în temeiul acordului, și anume la data aplicării protocolului de punere în aplicare a acordului.
            
            
               2019/0074 (NLE)
            
            
               Propunere de
            
            
               REGULAMENT AL CONSILIULUI
            
            
               privind alocarea posibilităților de pescuit în temeiul protocolului la Acordul de parteneriat în domeniul pescuitului sustenabil dintre Uniunea Europeană și Republica Gambia
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 43 alineatul (3),
            
            
            
               având în vedere propunerea Comisiei Europene,
            
            
               întrucât:
            
            
               (1)
                     Comisia a negociat, în numele Uniunii Europene, un nou acord de parteneriat în domeniul pescuitului sustenabil între Uniunea Europeană și Republica Gambia (denumit în continuare „acordul de parteneriat”), precum și un nou protocol de punere în aplicare la acordul de parteneriat (denumit în continuare „protocolul”). 
            
            
               (2)
                     Acordul de parteneriat și protocolul au fost parafate la 19 octombrie 2018, la încheierea negocierilor respective.
            
            
               (3)
                     Acordul de parteneriat abrogă acordul precedent încheiat între guvernul Republicii Gambia și Comunitatea Economică Europeană privind pescuitul în largul coastelor Republicii Gambia, care a intrat în vigoare la 2 iunie 1987.
            
            
               (4)În conformitate cu Decizia 2018/.../UE a Consiliului
                  1
               , noul acord de parteneriat și protocolul au fost semnate la data de ... [a se introduce data semnării].
            
            
               (5)Protocolul acoperă o perioadă de șase ani de la data aplicării sale.
            
            
               (6)Posibilitățile de pescuit prevăzute în protocol ar trebui alocate între statele membre pentru întreaga perioadă de aplicare a protocolului.
            
            
               (7)Protocolul se va aplica cu titlu provizoriu de la data semnării sale pentru a se asigura începerea rapidă a activităților de pescuit de către navele Uniunii. Prin urmare, prezentul regulament ar trebui să se aplice de la aceeași dată,
            
            
         
         
            
               ADOPTĂ PREZENTUL REGULAMENT:
            
            
               Articolul 1
            
            
               Posibilitățile de pescuit stabilite în temeiul protocolului privind punerea în aplicare a Acordului de parteneriat în domeniul pescuitului dintre Uniunea Europeană și Republica Gambia (denumit în continuare „protocolul”) se alocă între statele membre după cum urmează:
            
            
               (a)nave de pescuit ton cu plasă-pungă: 
            
            
                     
                        Spania
                     
                  
                  
                     
                        16 nave
                     
                  
               
                     
                        Franța
                     
                  
                  
                     
                        12 nave
                     
                  
               
               (b)nave de pescuit cu platformă și paragate: 
            
            
                     
                        Spania
                     
                  
                  
                     
                        8 nave
                     
                  
               
                     
                        Franța
                     
                  
                  
                     
                        2 nave
                     
                  
               
               (c)traulere de fund: 
            
            
                     
                        Stat membru
                     
                  
                  
                     
                        Numărul maxim de traulere de fund active în orice moment
                     
                  
                  
                     
                        Numărul de autorizații de pescuit trimestriale pe an
                           2
                        
                     
                  
                  
                     
                        Tone de specii-țintă, astfel cum sunt definite în apendicele 2b la anexa la protocol.
                     
                  
               
                     
                        Spania
                     
                  
                  
                     
                        3
                     
                  
                  
                     
                        10
                     
                  
                  
                     
                        625
                     
                  
               
                     
                        Grecia
                     
                  
                  
                     
                  
                  
                     
                        2 (în două trimestre diferite)
                     
                  
                  
                     
                        125
                     
                  
               
               Articolul 2
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Prezentul regulament se aplică de la data aplicării protocolului.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  
                        JO L ..., ..., p. .
               
               
                  
                     (2)
                  
                        Statul membru în cauză cooperează cu Comisia pentru a coordona utilizarea autorizațiilor de pescuit trimestriale.